Lapinlahden Linnut (albumi)

Lapinlahden Linnut on huumoriyhtye Lapinlahden Lintujen debyyttialbumi, joka ilmestyi huhtikuussa 1985. Musiikkilehdistössä huomiota herätti albumin omalaatuinen tyyli jossa kuuluivat monet yhtyeen käyttämät omalaatuiset soittimet, kuten tyhjät arkistomapit. 

Kaupallisesti albumi menestyi kohtuullisesti. Albumi kohosi huhtikuussa 1985 Suomen levylistojen 24. sijalle ja pysyi listalla yhteensä seitsemän viikon ajan.

Albumi julkaistiin vinyylilevynä, C-kasettina ja CD-levynä Parlophone-levymerkillä. Albumi julkaistiin uudelleen vuonna 2001 CD-levynä yhdessä yhtyeen seuraavan studioalbumin Jepin kanssa.

Levyn kannessa esiintyvät yhtyeen jäsenet jonossa Helsingin Luonnontieteellisessä museossa lukuunottamatta Matti Jaarasta ja Mikko Kivistä. Jaaranen oli kuvan ottamispäivänä matkoilla ja Kivinen oli unohdettu hakea tapaamispaikalta.

Kappaleet 

Kaikki kappaleet säveltänyt Ari Kettunen, ellei toisin mainita. Kaikki kappaleet sovittaneet Lapinlahden Linnut ja Junior Simola, ellei toisin mainita.

A-puoli

B-puoli

Kokoonpano

Lapinlahden Linnut 
 Lapinlahden Linnut - kaikki ihmis- ja eläinäänet
 Ari Kettunen - piano ja kosketinsoittimet
 Tapio Liinoja - puulusikat ja -haarukat
 Heikki Salomaa - cabasa ja hamppipelti
 Timo Eränkö - tenorisaksofoni ja vääntöhamppi
 Matti Jaaranen - (matkoilla)
 Mikko Kivinen - bassoviulu
 Markku Toikka - matka-arkku
 Jan Noponen - rummut ja paisteet
 Pekka Hedkrok - kosketinsoittimet ja piano

Vierailevat muusikot (soittavat useissa kappaleissa) 
 Junior Simola - basso
 Riku Mattila - sähköbasso

Tuotanto 
 Lapinlahden Linnut - kaikki sovitukset ja kuvan ideointi
 Junior Simola - kaikki sovitukset
 Riku Mattila - sovitukset (1, 4, 5, 8, 14)
 Risto Hemmi - äänittäjä (äänitetty Finnvox-studiossa Pitäjänmäellä)
 Pedro Hietanen - tuottaja (Oy EMI Finland Ab)
 Eero Tamminen - kuvan ideointi
 Anja Salmela - kannen kuvat
 Markus Heikkerö - kannen toteutus
 MS-Audiotron - mukana
 Imudico - kustantaja

Tuotanto 

Levyltä valikoitui singleksi yhdeksi yhtyeen tunnetuimmaksi kappaleeksi noussut "Lipputangon nuppi". Kappale osallistui myös Levyraatiin, missä se poiki Jörn Donnerilta kommentin: "Kyllä tällainen itsestään kuolee". Kappaleesta tehtiin myös musiikkivideo, samoin kuin kappaleista "Ojasta noustaan" ja "Elämässä täytyy kosia".

Kaikki albumin kappaleet olivat yhtyeellä olemassa jo entuudestaan ennen sen levytystä, ja vain muutama yhtyeen sävellyksistä jäi yli (seuraava levyä Jepiä tehdessä yhtye kuitenkin päätti olla käyttämättä näitä, koska koki kyseessä olevan uuden levyn, jolla pitäisi olla uudet kappaleet). Muutamat kappaleista kokivat kuitenkin muutoksia, esimerkiksi "Toksiset alueet" -nimellä tunnettu hidas tunnelmointikappale sai uuden nimen "Kyllä elämä on ihanaa" ja muuntui samalla erittäin nopeatempoiseksi rock-kappaleeksi. Myös "Ornitologiaa" -kappaleen nimi vaihtui "Edenin hengeksi".

Lähteet

Lapinlahden Lintujen albumit
Vuoden 1985 esikoisalbumit
Pedro Hietasen tuottamat albumit